న్యూఢిల్లీ: మరణ ధ్రువీకరణ పత్రాల కోసం ఆధార్ కార్డు తప్పని సరి అంటూ వచ్చిన వార్తలపై కేంద్ర ప్రభుత్వం స్పందించింది. మరణాన్ని నమోదు చేసేందుకు ఆధార్ నెంబర్ తప్పనిసరి కాదని స్పష్టం చేసింది. డెత్ సర్టిపికెట్ కోసం ఆధార్ నెంబర్ తప్పనిసరి అంటూ వార్తలు వచ్చిన నేపథ్యంలో దీనిపై వివరణ ఇచ్చింది. ‘‘అవన్నీ అవాస్తవం.. మరణ నమోదుకు ఆధార్ కార్డు తప్పనిసరి కాదు.. ’’ అని ప్రకటించింది.చనిపోయిన వ్యక్తుల గుర్తింపును నిర్ధారించి మరణాలను నమోదు చేసేందుకు ఆధార్ నెంబర్ అవసరమంటూ కేంద్ర హోంమంత్రిత్వ శాఖ ఇటీవల ప్రకటించింది. మరణ నమోదు సమయంలో కుటుంబ సభ్యులు మృతుడి ఆధార్ సంఖ్య చెప్పాల్సి ఉంటుందని పేర్కొంది. తద్వారా గుర్తింపు మోసాలు అరికట్టడంతో పాటు మృతుడి గుర్తింపు కోసం రకరకాల పత్రాలను సమర్పించే శ్రమకూడా తగ్గుతుందని పేర్కొంది. అక్టోబర్ 1 నుంచి దీన్ని అమలు చేయాలంటూ ఆయా రాష్ట్రాలకు హోంశాఖ తరపున రిజిస్ట్రారర్ జనరల్ ఆఫ్ ఇండియా నుంచి మార్గదర్శకాలు ఇస్తున్నట్టు ప్రకటనలో ఉంది. ఇప్పటికే పాన్ కార్డులు, బ్యాంక్ ఖాతాలు, ఐటీ రిటర్నులు, డ్రైవింగ్ లైసెన్సులు, వాహన రిజిస్ట్రేషన్లు మొదలైనవాటికి ఆధార్ తప్పనిసరి చేసిన సంగతి తెలిసిందే. తాజాగా డెత్ సర్టిఫికెట్లకు కూడా ఆధార్ తప్పనిసరి అంటూ ప్రకటన రావడంతో ప్రజల్లో ఆందోళన వ్యక్తమైంది. దీంతో ప్రభుత్వం స్పందించి వివరణ ఇచ్చింది. మోసాలను అరికట్టేందుకు ఆధార్ సంఖ్య అవసరమే అయినప్పటికీ... తప్పనిసరి మాత్రం కాదని పేర్కొంది.
newdhilly: marana dhruveekarana patraala kosam adhar kaardu tappani sari antuu vachina vaartalapai kendra prabhutvam spandinchindi. maranaanni namodu chesenduku adhar nembar tappanisari kaadani spashtam chesindi. deth sartipicet kosam adhar nembar tappanisari antuu vaartalu vachina nepathyamlo deenipai vivarana ichindi. ‘‘avannee avaastavam.. marana namoduku adhar kaardu tappanisari kaadu.. ’’ ani prakatinchindi.chanipoyina vyaktula gurtimpunu nirdhaarinchi maranaalanu namodu chesenduku adhar nembar avasaramantu kendra hommantritva saakha iteevala prakatinchindi. marana namodu samayamlo kutumba sabhyulu mruthudi adhar sankhya cheppalsi untundani perkondi. tadwara gurtimpu mosalu arikattadamtho paatu mruthudi gurtimpu kosam rakarakaala patraalanu samarpinche shramakuda taggutundani perkondi. actober 1 nunchi deenni amalu cheyalantu aayaa rashtralaku homsakha tarapuna resistrarer janaral af india nunchi maargadarsakaalu istunnattu prakatanalo undi. ippatike pan kaardulu, bank khaataalu, it reternulu, driving licensulu, vaahana resistrationlu modalainavaatiki adhar tappanisari chesina sangati telisinde. taajaagaa deth certificatlaku kuudaa adhar tappanisari antuu prakatana raavadamtho prajallo aandolana vyaktamaindi. deentho prabhutvam spandinchi vivarana ichindi. mosalanu arikattenduku adhar sankhya avasarame ayinappatiki... tappanisari maatram kaadani perkondi.